
KÄSITEKARTTA NEUVOSTOLIITON HAJOAMISEN SYISTÄ
________________________________________________________
Historian oppiaineen perusopetuksen päättöarvioinnin tukimateriaali

ALOITUS
KÄSITEKARTTA NEUVOSTOLIITON HAJOAMISESTA
Tässä tehtävässä oppilas tekee käsitekartan Neuvostoliiton hajoamisen syistä ohjatusti. Työssä oppilas hakee tietoa lähteistä ja muodostaa siltä pohjalta asiasta kokonaiskuvan.
Tässä tukimateriaalissa on oppilaalle annettavat ohjeet sekä arviointikriteerit. Arviointi kohdistuu seuraavaan taitoon: T6 syy-seuraussuhteen ymmärtäminen.
Perusopetuksen päättöarvioinnin tukimateriaali

KÄSITEKARTAN TEKEMINEN
OHJEET OPPILAALLE
Lue ohjeet ennen kuin rupeat tekemään. Palaa ohjeisiin matkan varrella.

1. Lue kirjan kappale NN. Mieti keskusteluja tunnilla. Tutustu myös seuraaviin aineistoihin
· Suomi kylmässä sodassa: Neuvostoliiton “pysähtyneisyys” ja Gorbatshovin uudistusohjelma http://www.kylmasota.fi/fi/index.php/neuvostoliiton-pysahtyneisyys-ja-gorbatshovin-uudistusohjelma
· Ylen Elävä arkisto: Neuvostoliiton hajoaminen https://yle.fi/aihe/kategoria/elava-arkisto/neuvostoliiton-hajoaminen
2. Tee materiaalin pohjalta käsitekartta Neuvostoliiton hajoamisen syistä. Pohdi syitä monelta eri kannalta. Tässä apuna näkökulmia, joita voit pohtia.
· lyhyt- ja pitkäkestoisia syyt
· talous, hallinto, kansallisuuskysymykset, ympäristöasiat, muun Euroopan tapahtumat, ulkovaltojen vaikutus, sotilaspolitiikka, kulttuuri
3. Tee käsitekarttasi niin, että laitat samaan liittyvät asiat yhteen. Tuo myös esille, mitkä syyt olivat keskeisiä, mitkä ehkäpä vähemmän tärkeitä. 
4. Muista, että Neuvostoliitto on suuri maa. Vaikka hajoaminen tapahtui lopulta nopeasti, syyt hajoamiseen olivat kehittyneet pitkän ajan kuluessa. Erottele käsitekartassasi lyhyt- ja pitkäkestoiset syyt toisistaan.


ARVIOINTI
T6 auttaa oppilasta arvioimaan erilaisia syitä historiallisille tapahtumille ja ilmiöille

Arvosana 5 
Oppilas nimeää muutokselle tai muuttumattomuudelle jonkin yksittäisen syyn. 
= Käsitekartassa on vain yksi tai muutama syy.

Arvosana 7 
Oppilas tunnistaa, että historiassa selittäminen perustuu toimijoiden tarkoitusperien analysointiin. Oppilas tunnistaa syitä ja seurauksia historiallisille tapahtumille ja ilmiöille. 
= Oppilas on saanut käsitekarttaansa useampia syitä, mutta ne ovat sekavasti (ilman jäsentelyä) esitettyinä.

Arvosana 8 
Oppilas ymmärtää, että historiassa selittäminen perustuu toimijoiden tarkoitusperien analysointiin. Oppilas ymmärtää, että historiallisilla tapahtumilla ja ilmiöillä on erilaisia syitä ja seurauksia, ja antaa niistä esimerkkejä. 
= Oppilaalla on käsitekartassa keskeiset syyt mainittuina (talous, hallinto, sisä- ja ulkopolitiikka, lyhyt- ja pitkäkestoiset syyt).

Arvosana 9
Oppilas erottelee historiallisia tapahtumia tai ilmiöitä selittävät keskeiset tekijät vähemmän tärkeistä ja analysoi historiallisten tapahtumien syitä ja seurauksia (kuten välittömien ja pitkäkestoisten syiden merkitystä).
= Oppilaalla on käsitekartassa keskeiset syyt mainittuina (talous, hallinto, sisä- ja ulkopolitiikka, lyhyt- ja pitkäkestoiset syyt). Sen lisäksi hän on eritellyt keskeiset syyt vähemmän tärkeistä. Tietoa on haettu annetuista lähteistä monipuolisesti.



